Publication: Magyar Közlöny
Issue: MK-2000-50 (Year: 2000, Number: 50)
Era: 1990-2004
Section: 52. § (1) Az Országos Képzési Jegyzékről szóló — többször módosított — 7/1993. (XII. 30.) MüM rendeletben
Paragraph Index: 319

(2) bekezdésében szabályozott szakvéleményt. Eddig az időpontig meg kell küldeni a 2000. évi középiskolai felvételi eljárásról szóló kimutatást valamennyi megyei, illetve a fővárosi közgyűlés elnökének, a megyei jogú városok polgármestereinek. Amennyiben az adott településen és vonzáskörzetében a hat vagy nyolc évfolyammal működő gimnáziumba felvehető tanulók létszáma eléri a beiskolázható tanulói létszám tíz százalékát, új hat vagy nyolc évfolyammal gimnáziumi nevelés-oktatás nem szervezhető. Abban az esetben, ha az 1/A. § (1)—(2) bekezdése alapján indokolt, a gimnáziumi oktatást a 2001. szeptember 1-jén induló tanévtől kezdődően kell négy évfolyammal megszervezni. A fenntartónak 2003. szeptember 1-jéig — négy évfolyamos gimnáziumi nevelés-oktatás szervezésével — gondoskodnia kell arról, hogy a hat vagy nyolc évfolyammal működő gimnáziumba felvehető tanulók létszáma ne haladja meg a beiskolázható tanulói létszám tíz százalékát. E rendelkezéseket a nem állami, nem helyi önkormányzati iskolák tekintetében akkor kell alkalmazni, ha szerepelnek a fővárosi, megyei fejlesztési tervben.”

Source: https://magyarkozlony.hu/hivatalos-lapok/d6793d167b7d4ab810a82000ded7479cbbadb5c6/dokumentumok/3f827ae2db9cff011e719e5644ca8886046da6b9/letoltes